**ÖKO iskolai beszámoló**

**2017-2018.**

Készítette: Koczka Istvánné

**Célunk volt:**

Elősegíteni a tanulók környezettudatos magatartásának, életvitelének kialakítását

• Olyan tevékeny tanulókat nevelni, akik problémamegoldó gondolkodással rendelkeznek, képesek eligazodni a természet, a környezet és a társadalom terén, felelősséget vállalva egyéni és közös tetteikben.

 • Megértetni tanulóinkkal a fenntartható fogyasztás elvét.

• A tanulók kapcsolódjanak be közvetlen környezetük hagyományainak, értékeinek megőrzésébe, gyarapításába.

• Életmódjukban a természet tisztelete, a felelősség, a környezeti károk megelőzésére való törekvés váljék meghatározóvá.

 • A tanításban és az iskolai élet minden területén érvényesüljön a környezeti nevelés és a fenntarthatóság pedagógiája. Az általunk közvetített értékeket a gyermekek adják át szüleiknek, ezzel hozzájárva a város lakosságának szemléletváltásához.

 • Az iskola közvetlen környezetének rendszeres ápolása, gondozása.

**Amit a céljaink érdekében megcsináltunk:**

1. Ősszel a DÖK partnereként a papírgyűjtés, műanyagpalack gyűjtésben vettünk részt.
2. Erdei iskola szervezésén kívül a szarvasi Anna-ligetbe látogattak el az 5. és a 9. évfolyamos tanulók.
3. Tehetséggondozó munkánkba beletartozik a természetvédelmi versenyekre való felkészülés.
4. Részt vettünk az ökoiskolák algyői találkozóján egy játékos vetélkedőn 4 fős csapatunkkal. Ahonnan a 4. helyet hoztuk el.
5. Pakson a környezettudatos energiatermeléssel ismerkedtek a 16 évnél idősebb diákjainkból egy 30 fős csoport.
6. Az alsósok egy csoportja a Budai-hegyekbe kirándult, ahol egy tanösvényt jártak be.
7. A 72 óra keretében környezettakarítást, Állatmenhelyi látogatást, az ott élő kutyáknak gyűjtést szerveztünk.
8. Egészségnapon a szülők által készített olyan ételekkel ismerkedtek a tanulók, amelyek tartósítószerektől, „E számoktól” mentesek.
9. Madárbarátokként télire madárkalácsot készítettek az osztályok. A madáretetők feltöltését folyamatosan végezték a tanulók.
10. Rendkívüli biológia órát rendeztünk. A kék vércséről hallgattak meg a tanulók előadást. A diákok valamint a szülők a kék vércséről egy kiállítást nézhettek meg a földszinten.
11. Az ésszerű közlekedésre gondot fordítva az osztályok megbeszélték a legmegfelelőbb iskolába járási módokat. Egy héten át sokan vállalták, hogy kerékpárral, vagy gyalog járnak iskolába.
12. Részt vettünk a Hulladékmentes hét eseményén. Egy héten keresztül arra törekedtek az osztályok, hogy minél kevesebb legyen nap végén a kukákban a szemét.
13. Részesei voltunk a Te szedd akciónak.
14. Iskolai büfénk kínálata korszerű, egészséges.
15. KGYTK dolgozatot írt két tanuló.

16. Farsangon külön értékeltük az újrahasznosított anyagokból készült jelmezeket.

17. Vesd bele magad! Az akció keretében fűszernövényeket neveltek az osztályokban.

18. Az év haláról a Balinról előadást hallgattak meg a gyerekek.

1. Részt vettünk horgászversenyen.
2. Érdeklődő tanulókkal a Víz Világnapjához kapcsolódva megvizsgáltuk a Gyopárosi-tó vizét, a víz és a vízpart élővilágát.
3. A Föld Napjára rendkívüli élménnyel ajándékoztuk meg tanulóinkat. ( Mozgó planetárium)
4. Részt vettünk a Kaán Károly, a Herman Ottó, a ProVétres Madarak és Fák Napja versenyén.
5. Képviseltük iskolánkat a Dél-Alföldi Régió ökoiskoláinak Természetismereti vetélkedőjén Tiszaalpáron.
6. Az egészséges környezet az egészségünk alappillére, ezért egy tó körüli futást szerveztünk.
7. A Határtalanul pályázat keretében az oktatási-nevelési cél annak megismertetése volt, hogy hogyan tud az ember gazdálkodni a természetes erőforrásokkal.